Banténg

Banténg (Bos javanicus) téh sapi liar nu aya di Myanmar, Tailan, Kamboja, Laos, Viétnam, Kalimantan, Jawa, jeung Bali. Dina mangsa kolonisasi Inggris (1849), Banténg aya nu dibawa ka Australia Kalér 1849 pikeun kalangenan moro/paninggarnEndangered cattle (Banteng) find pastures new, 5th August 2005, New Scientist.

 Dedegan 
Banténg jangkungna bisa nepi ka 1,6 m lebah pundukna, sedengkeun panjangna 2,3 m. Nu jalu beuratna bisa nepi ka 680 – 810 kg, sedengkeun nu bikangna mah leuwih leutik, tapi nu badag pisan mah beuratna bisa nepi ka saton. Pakulitan banténg bodas lebah suku handap jeung bujurna. Nu jalu kelirna semu wulung nepi ka hideung, tandukna ngadangkak ka luhur, sedengkeun nu bikang kelirna coklat semu beureum jeung tandukna leutik. Disungsi pébruRi

 Sebaran 
Panalungtikan Pébruari 2005 nunjukkeun yén populasi banténg di Tanjung Cobourg aya 10.000 hulu, jadi gorombolan panglobana di sakuliah dunya, sabab di habitat aslina mah kurang ti 500 hulu.

 Paripolah 
Banténg hirup di leuweung anu rada carang, kadaharanana jukut, awi, bungbuahan, dangdaunnan, jeung dahan ngora. Liarna beurang-peuting, tapi mun di wewengkon nu deukeut jeung manusa mah biasana sok liar peuting (nyingkahan tepung jeung manusa). Gorombolan banténg biasana ukur ngawengku 20-30 hulu.

Di sababaraha wilayah di Asia Tenggara, banténg dipiara; jumlahna nepi ka 1,5 juta hulu. Banténg liar jeung nu diingu bisa dikawinkeun, sarta turunanana lolobana bisa anakan.

 Subspésiés 
 Banténg Jawa (B. j. javanicus): Jawa; Jalu hideung, bikang coklat.
 Banténg Kalimantan (B. j. lowi): Kalimantan; Leuwih leutik batan Banténg Jawa, nu jalu kelirna coklat kolot.
 Banteng Birma (B. j. birmanicus): Birma, Tailan, Kamboja, Viétnam; Jalu jeung bikang sarua coklat, tapi di Kamboja kira 20% jaluna hideung, sedengkeun di Tanjung Malayu jeung Tailan lolobana hideung. Subspésiés ieu ku IUCN diasupkeun kana golongan kritis kaancam punah.

 Kloning 
Banténg geus bisa diklon, malah kaasup spésiés kaancam punah kadua anu bisa diklon,  sarta nu munggaran bisa hirup leuwih ti saminggu (nu kahijina Gaur nu paéh dina umur dua poé sanggeus borojol).
 Média 



 Rujukan 

 Tumbu kaluar 
 Banteng bos javanicus d'Alton  ti wildcattleconservation.org
 ARKive - gambar jeung pilem ngeunaan Banténg 
 Banteng thrive on Cobourg Peninsula  ti Ramatloka CDU
 Artikel Catalyst ngeunaan Banténg
 U.S. Fish & Wildlife Service Species Profile

Kategori:Spésiés nu kaancam punah
Kategori:Sasatoan gedé Érasia
Kategori:Mamalia Asia
Kategori:Sasatoan Asia Tenggara
Kategori:Mamalia Indonésia
Kategori:Sato nyusuan